Public procurement notice: Prior Information Notice Without Call For Competition
Published: 2023-03-21
Buyer: Salon kaupunki
Country: FI
Contract type: Services
CPV classification: 72000000 | 92000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Salon kaupunki (hankintayksikkö/tilaaja) on hankkimassa henkilöstöetujen sähköistä maksuvälinepalvelua ja pyytää hankinnasta kiinnostuneita tarjoajaehdokkaita ilmoittautumaan markkinavuoropuheluun tässä ilmoituksessa kuvatulla tavalla.
Markkinavuoropuhelun tavoitteena on saada lisätietoa hankittavasta palvelusta ja selvittää palvelun kilpailuttamiseen liittyviä kysymyksiä. Tavoitteena on myös saada kommentteja esimerkiksi hankittavalle palvelulle asetettavista vähimmäisvaatimuksista. Markkinavuoropuhelu ei tarkoita tarjouskilpailun aloittamista, vaan sen tarkoituksena on kartoittaa markkinoilla olevia palveluja ja tukea hankintayksikköä hankinnan valmistelussa. Tämä ennakkotietoilmoitus ei velvoita hankintayksikköä toteuttamaan varsinaista hankintamenettelyä.
Markkinavuoropuhelu ei sido tarjoajaehdokasta osallistumaan mahdolliseen tarjouskilpailuun, eikä markkinavuoropuhelun aikana esitetty sido tarjoajaehdokasta mahdollisessa tarjouskilpailussa. Tietopyyntöön vastaamatta jättäminen ei myöskään estä mahdolliseen tarjouskilpailuun osallistumista, eikä tietopyyntöön vastaaminen tai vastaamatta jättäminen vaikuta tarjoajan asemaan varsinaisessa tarjouskilpailussa. Kaikki markkinavuoropuhelussa esitetty ja sen aikana käydyt keskustelut ovat alustavia, eivätkä sido hankintayksikköä toteuttamaan suunnitteilla olevaa hankintaa niiden mukaisesti. Markkinavuoropuheluun osallistumisesta ei makseta korvausta.
Markkinavuoropuhelu on tarkoitus toteuttaa huhtikuun 2023 aikana ja hankintamenettelyn arvioidaan käynnistyvän toukokuussa 2023. Aikataulut ovat arvioita eivätkä hankintayksikköä sitovia. Mahdollisesta hankinnasta tullaan julkaisemaan hankintailmoitus.
Hankinnan kohteena on Salon kaupungin työntekijöiden käyttöön tuleva henkilöstöetuuksien sähköinen maksuvälinepalvelu ja sen hallinnointipalvelu. Sähköisellä maksuvälineellä tarkoitetaan sähköistä järjestelmää, jolla työntekijä maksaa henkilöstöedun ilman sidonnaisuutta kortteihin tms. fyysisiin maksuvälineisiin. Hallinnointipalvelulla tarkoitetaan järjestelmää, jolla Salon kaupunki hallinnoi etuuksia ja seuraa niiden käyttöä.
Hankinnan kohteena olevaa sähköistä maksuvälinepalvelua tulee voida käyttää selaimella ja mobiilisovelluksena (matkapuhelimeen ladattava sovellus). Etujen käyttämisen ja maksamisen tulee olla mahdollista myös ilman matkapuhelimeen ladattua mobiilisovellusta joko tekstiviestillä tai puhelinnumeroa tunnistautumiseen käyttäen.
Kaikkien sähköisellä maksuvälinepalvelulla hankittavien palvelujen tulee olla palveluja, jotka lainsäädännössä ja verohallinnon ohjeistuksissa on hyväksytty verovapaiksi työsuhde-eduiksi. Salon kaupungilla edut ovat liikunta- ja kulttuuripalvelut sekä hyvinvoinnista hieronta- ja jalkahoitopalvelut. Sähköisen maksuvälineen tulee täyttää lainsäädännön vaatimukset ja verohallinnon kulloinkin voimassa olevan ohjeen edellytykset. Hankinnan kohde ei sisällä fyysisiä maksuvälineitä kuten maksukortteja tai paperiseteleitä, vaan palvelu toteutetaan sähköisesti.
Markkinavuoropuhelu voidaan järjestää yhteisellä tilaisuudella tai kahdenkeskisin keskusteluin hankinnasta kiinnostuneiden tarjoajaehdokkaiden kanssa. Hankintayksikkö voi myös lähettää ilmoittautuneille tarjoajaehdokkaille kirjallisia kysymyksiä tai materiaalia kommentoitavaksi hankinnan kohteeseen liittyen. Hankintayksikkö pidättää oikeuden valita tarkoituksenmukaisimman tavan markkinavuoropuhelun toteuttamiselle. Hankintayksikkö pidättää oikeuden valita tarkoituksenmukaisen määrän tarjoajaehdokkaita kahdenkeskisiin markkinavuoropuheluihin. Markkinavuoropuheluun ilmoittautuminen ei sido tarjoajaa vastaamaan kysymyksiin tai osallistumaan mahdollisiin keskustelutilaisuuksiin.
Hankintayksikkö pyytää hankinnasta kiinnostuneita tarjoajaehdokkaita ilmoittautumaan markkinavuoropuheluun lähettämällä ilmoittautuminen sähköpostitse osoitteeseen hankinnat@salo.fi perjantaihin 31.3.2023 mennessä. Ilmoittautuminen pyydetään otsikoimaan: "Sähköinen maksuvälinepalvelu, ilmoittautuminen markkinavuoropuheluun". Ilmoittautumisessa pyydetään ilmoittamaan osallistuvan yrityksen nimi, yhteyshenkilön nimi tai nimet sekä sähköpostiosoite ja puhelinnumero. Hankintayksiköllä ei ole velvollisuutta huomioida ilmoitetun määräajan jälkeen tulleita ilmoittautumisia. Markkinavuoropuhelu on tarkoitus toteuttaa huhtikuun 2023 aikana. Markkinavuoropuhelussa tarjoajaehdokasta pyydetään esittelemään tarjoamaansa palvelua hankintayksikölle.